Μάρκος Κόκειος Νέρβα (νομικός)

Ο Μάρκος Κόκειος Νέρβα, λατιν.: Marcus Cocceius Nerva (πριν το 5 π.Χ. – 33 μ.Χ.) ήταν μέλος της ακολουθίας του Ρωμαίου Αυτοκράτορα Τιβέριου και διάσημος νομικός. Ήταν γιος του Μάρκου Κόκειου Νέρβα, και παππούς του Αυτοκράτορα Νέρβα. 

Το 24 μ.Χ. ο Τιβέριος τον διόρισε επικεφαλής των επιμελητών ύδρευσης (curatores aquarum), μίας τριμελούς επιτροπής υπεύθυνης για την υδροδότηση της Ρώμης.  Το 33 λιμοκτόνησε εκούσια, παρά τις παρακλήσεις του Τιβέριου. Εξηγώντας το, ο Τάκιτος γράφει: «Όσοι γνώριζαν τις σκέψεις του, έλεγαν, ότι καθώς έβλεπε πιο προσεκτικά τις δυστυχίες του κράτους, επέλεξε, με θυμό και ανησυχία, έναν έντιμο θάνατο, όσο ήταν ακόμα ασφαλής και ακλόνητος».  Από αυτό μπορούμε να συμπεράνουμε ότι απελπίστηκε από τις τυραννίες της πραιτωριανής φρουράς, και αυτοκτόνησε ως μορφή διαμαρτυρίας, ενώ μπορεί να ανησυχούσε για την ασφάλειά του.

 Στη δημοφιλή κουλτούρα 
Τον υποδύθηκε στην ταινία Καλιγούλας ο Σερ Τζον Γκίλγκουντ. Τον υποδύθηκε ο Ντόναλντ Έκκλς στην τηλεοπτική σειρά Οι Καίσαρες (1968). Αναφέρεται ως χαρακτήρας στο μυθιστόρημα του Ρόμπερτ Γκρέιβς του 1934, «Ο Κλαύδιος», αλλά δεν εμφανίζεται στην τηλεοπτική μεταφορά του BBC το 1976.

 Δείτε επίσης 
 γένος Κοκείων

 Παραπομπές 

Κατηγορία:Ρωμαίοι πολιτικοί